মালদ্বীপ ও শ্রীলংকার সাম্প্রতিক নির্বাচনের অভিজ্ঞতায় বাংলাদেশের নির্বাচন ঘিরে ভারত-চীনের কূটনৈতিক অবস্থান কী হয়, তা নিয়ে ইতিমধ্যে যথেষ্ট ঔৎসুক্য দেখা দিয়েছে পশ্চিমা মহলে। এখন পর্যন্ত সরকারি দল আওয়ামী লীগ দক্ষতার সঙ্গে ভারত ও চীন উভয় দেশের সঙ্গেই সুসম্পর্ক বজায় রেখে চলেছে। তবে নির্বাচনকে সামনে রেখে বিএনপিসহ তাদের সমমনা দলগুলো কূটনৈতিক তৎপরতা জোরদার করেছে পশ্চিমা দেশগুলোর সঙ্গে।